Fyodor Klimov

Fyodor Aleksandrovich Klimov (ruscha: Фёдор Александрович Климов; 1990-yil 7-sentyabr, Leningrad) — juftlikda konkida uchish musobaqalarida qatnashgan rossiyalik figurali uchuvchi. Kseniya Stolbova bilan juftlikda Olimpiya chempioni (jamoaviy turnir, 2014-yil), Olimpiya kumush medali sovrindori (juftlikda konkida uchish, 2014-yil), uch karra Rossiya chempioni (2014, 2015, 2017), Jahon (2014) va Yevropa (2014, 2015, 2018) chempionatining kumush medali sovrindori boʻgan.

Klimov oʻz faoliyatini yakka konkida uchuvchi sifatida boshlagan, oʻsmirlar oʻrtasidagi Rossiya chempionatida toʻqqizinchi oʻrinni egallagan (2007). Juftlikda konkida uchishga oʻtgandan soʻng, u Mariya Chashchina va Aleksandra Malaxova bilan birga chiqish qilgan, ularning har biri bilan bir mavsum davomida konkida uchdi. 2009-yilda Kseniya Stolbova bilan juftlik hosil qilgan va u bilan birga katta muvaffaqiyatlarga erishgan. Fyodor faoliyatini tugatgandan soʻng, figurali uchish boʻyicha murabbiy va Xalqaro konkida uchish ittifoqining xodimi sifatida ishlay boshlagan.

Fyodor Rossiyada xizmat koʻrsatgan sport ustasi (2014). 2016-yil mart oyida Stolbova va Klimov Xalqaro konkida uchish ittifoqi reytingida ikkinchi oʻrinni egallagan.

 Faoliyati 

Fyodor birinchi mavsumida Kseniya Stolbova bilan birgalikda oʻsmirlar oʻrtasidagi Gran-pri finaliga yoʻllanma oldi va 7-oʻrinni egalladi. Keyin ular oʻsmirlar oʻrtasidagi Rossiya chempionatida gʻolib chiqdilar va oʻsmirlar oʻrtasidagi jahon chempionatining bronza medallarini qoʻlga kiritdilar.

2010/ — 2011-yilgi mavsumda juftlik oʻsmirlar oʻrtasidagi Gran-prining ikkala bosqichida ham gʻalaba qozonishdi hamda finalga chiqishdi va finalda ikkinchi oʻrinni egallashdi. Skate America 2010 Kattalar oʻrtasidagi oʻzlarining Gran-pri debyut bosqichida juftlik 5-oʻrinni egalladi. Oʻsmirlar oʻrtasidagi Rossiya chempionatida ikkinchi marta gʻalaba qozonib, oʻsmirlar oʻrtasidagi jahon chempionati uchun milliy terma jamoaga kiritildi va chempionatda kumush medallarni qoʻlga kiritdilar.

2011—2012-yilgi mavsumda juftlik Parij (7-oʻrin) va Moskvada (4-oʻrin) boʻlib oʻtgan Gran-pri bosqichlarida chiqish qilishdi. 2012-yilgi Rossiya chempionatida ular kumush medallarni qoʻlga kiritishdi.

Kseniya va Fyodor 2014-yilda Qishki Olimpiya oʻyinlarida jamoaviy musobaqalarda chempion boʻlishdi; xususan, erkin dasturda 135,09 ochko yigʻdi va birinchi oʻrinni olib, terma jamoaga 10 ochko keltirdi. 2014-yil 12-fevralda juftlik Olimpiya musobaqasida kumush medalini qoʻlga kiritdi.

 Shaxsiy hayoti 
Fyodor 2022-yil 17-iyunda figurali uchuvchi Yevgeniya Tarasova bilan turmush qurdi.

 Natijalari 
 (yakkalik konkida uchishda)
 Musobaqa 06/07 Oʻsmirlar oʻrtasida Rossiya chempionati 9 (Mariya Chashchina bilan)
 Musobaqa 07/08 Oʻsmirlar oʻrtasida Rossiya kubogi finali 9 (Aleksandra Malaxova bilan)
 Musobaqa 08/09 Oʻsmirlar oʻrtasida Rossiya chempionati 8
 (Kseniya Stolbova bilan)
MusobaqaXalqaroOlimpiada juftlik2Olimpiada juftlik1Jahon chempionati245Yevropa chempionati362242Gran-pri finali214Yaponiya Gran-pri2Xitoy Gran-pri3Fransiya Gran-pri751Rossiya Gran-pri44112AQSh Gran-pri534Finlandia Trophy3Memorial Nepala1Universiada1Bavarian Open1Xalqaro (Oʻsmirlar oʻrtasida)Jahon chempionati32Gran-pri finali72Avstriya Gran-pri1AQSh Gran-pri2MilliyRossiya chempionati6231112Milliy (Oʻsmirlar oʻrtasida)Rossiya chempionati11

 

Turkum:Sankt-Peterburgda tugʻilganlar
Turkum:Yashayotgan insonlar
Turkum:1990-yilda tugʻilganlar
Turkum:7-sentabrda tugʻilganlar
Turkum:Rossiyaning Doʻstlik ordeni sohiblari
Turkum:Rossiyalik figurali uchuvchilar